Sydney (Nové Škótsko)

Sydney je kanadské mesto a obec v provincii Nové Škótsko. Je súčasťou administratívnej oblasti Cape Breton Regional Municipality, ktorá vznikla v roku 1996 pri novom administratívnom členení Nového Škótska.  Nachádza v severovýchodnej časti provincie na ostrove Cape Breton, vzniklo v 18. storočí a bolo pomenované po britskom ministrovi vnútra, Thomasovi Townshendovi, prvému vikomtovi zo Sydney.

Ekonomika a infraštruktúra 
V 20. storočí v meste existovali oceliarne a uhoľné bane, ktoré ale boli v roku 2001 uzatvorené. Mesto odvtedy trpelo vysťahovalectvom a starnutím populácie. Nové investície do infraštruktúry, modernizácia prístavu v Sydney v roku 2012 a vytvorenie centra pre udržateľný rozvoj pri miestnej univerzite majú za cieľ vytvoriť stovky pracovných príležitostí a boli významným impulzom rozvoja mesta. Neďaleko Sydney sídli Cape Breton University.

Šport 
Multifunkčná aréna Centre 200 je domovom klubu Cape Breton Screaming Eagles, ktorý hráva v Quebec Major Junior Hockey League. Štadión bol v roku 2003 spolu s Halifaxom dejiskom hokejových Majstrovstiev sveta  v ľadovom hokeji hráčov do 20 rokov a v roku 2008 dejiskom Subway Super Series, každoročného stretnutia juniorských klubov a výberov kanadského a ruského hokeja.

Referencie 

 

Mestá v Novom Škótsku
Prístavné mestá Atlantického oceánu
Prístavné mestá v Kanade